b'\n_START_ARTICLE_\nTirni top\n_START_PARAGRAPH_\nTirni top, tudi elektromagnetni top (ang. railgun) je top, ki uporablja elektromagnetizem za pospe\xc5\xa1evanje projektila do zelo visokih izstopnih hitrosti, teoreti\xc4\x8dno \xc4\x8dez Mach 10. Tirni top deluje podobno homopolarni motor._NEWLINE_Zaenkrat se uporabljajo v raziskovalne namene, z razvojem tehnologije se bodo najverjetneje uporabljali tudi v vojski ali pa za izstrelitev satelitov v orbito, vendar samo za tovore, ki lahko pre\xc5\xbeivijo zelo visoke G-obremenitve (20 000 - 6000 g). Razmi\xc5\xa1ljajo tudi o uporabi za doseg jedrskega zlivanja oz. fuzije (ICF)._NEWLINE_V 2000-ih je tirni top Ameri\xc5\xa1ke mornarice izstrelil 3,2 kg projektil do hitrosti 2,4 km/s (8600 km/h). Do decembra 2010 je bila najve\xc4\x8dja dovedena energija projektilu 33 MJ._NEWLINE_Tirni top ni isto kot \xc5\xbeelezni\xc5\xa1ki top, slednji je konvencionalen top name\xc5\xa1\xc4\x8den na \xc5\xbeelezni\xc5\xa1ki vagon.'